La companyia Teatre del Poble Valencià representarà l'obra 'Tirant lo Blanc' en el Centre Cultural Mario Monreal
09 d’abril 2019

![](/media/msyl54bg/64_c_tirantloblanc.jpg)  
  

El dissabte 13 d'abril a les 21.30 h es representarà l'obra Tirant lo Blanc per la companyia Teatre del Poble Valencià. L'obra, en valencià, tindrà lloc en el Centre Cultural Mario Monreal amb un preu de 7 euros i una durada de 75 minuts. Esta obra està dins de la programació de la delegació de Cultura de l'Ajuntament de Sagunt.

  

És una obra de teatre protagonitzada per Maribel Bayona, Raúl Ferrando, Kike Gasu, Sergio Ibáñez, Antonio Lafuente, Mar Mandli, Raquel Piera i Lucía Poveda. L'adaptació dels textos ha corregut a càrrec de Paula Llorens i está dirigida per Eva Zapico.

  

'Tirant', el gran clàssic valencià i universal del segle XV (la primera novel·la moderna segons molts estudiosos) dóna motiu a un muntatge que fuig de la recreació museística, dialoga amb el present i aposta per la paraula i el teatre físic. Mentre els hòmens fan política i guanyen guerres, les dones tracten de burlar la repressió sexual imposada per la moral cristiana i el llinatge. Amb gran ironia, Joanot Martorell mou el seu protagonista, Tirant lo Blanc, entre estos dos mons omplint el seu cos i ànima de ferides: les ferides de la guerra i les ferides potser més doloroses, de l'amor.​

*   [](http://www.facebook.com/sharer.php?u=https://aytosagunto.es/va/actualitat/la-companyia-teatre-del-poble-valencia-representara-l-obra-tirant-lo-blanc-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/la-companyia-teatre-del-poble-valencia-representara-l-obra-tirant-lo-blanc-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-teatre-del-poble-valencia-representara-l-obra-tirant-lo-blanc-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/la-companyia-teatre-del-poble-valencia-representara-l-obra-tirant-lo-blanc-en-el-centre-cultural-mario-monreal/)